
הכנסת העשרים
מושב ראשון
<פרוטוקול מס' 22>
מישיבת ועדת הכנסת
יום שלישי, כ"ז בתמוז התשע"ה (14 ביולי 2015), שעה 15:15
<סדר היום:>
<1. הקמת ועדה מיוחדת, לפי סעיף 108 לתקנון הכנסת, לדיון בהצעת חוק הרשות הממשלתית להתחדשות עירונית, התשע"ה-2015 (מ/931).>
2. בקשת יושב-ראש ועדת החוקה, חוק ומשפט למיזוג הצעות החוק הבאות ולהביאן כהצעת חוק אחת לקריאה שנייה ושלישית:

א. הצעת חוק ההוצאה לפועל (תיקון מס' 47 והוראת שעה) (הפטר לחייב מוגבל באמצעים), התשע"ה-2015 (מ/933).
ב. הצעת חוק ההוצאה לפועל (תיקון – הפטר לחייב), התשע"ה-2015, של חברת הכנסת מרב מיכאלי (פ/1347/20). 

נכחו:

<חברי הוועדה:> 
דוד ביטן – היו"ר

אחמד טיבי

מרב מיכאלי

רועי פולקמן

חברי הכנסת:
מסעוד גנאים

משה גפני
אורי מקלב
<ייעוץ משפטי:>
ארבל אסטרחן
<מנהלת הוועדה:>
אתי בן יוסף
<רישום פרלמנטרי:>
הילה לוי
1. הקמת ועדה מיוחדת, לפי סעיף 108 לתקנון הכנסת, לדיון בהצעת חוק הרשות הממשלתית להתחדשות עירונית, התשע"ה-2015 (מ/931)
<היו"ר דוד ביטן:>
רבותי, מכיוון שמחר יש לי דיון מאוד מאוד קשה על שכר חברי הכנסת, כל מיני הטבות שקשורות לוועדות, הצלחתי לשכנע את תנועת המחנה הציוני להסכים ולהגיע להסכמות. 

אנחנו מציעים להקים ועדה לעניין מסוים לפי סעיף 108 לתקנון הכנסת. שם הוועדה הוא הוועדה המיוחדת לדיון בהצעת חוק הרשות הממשלתית להתחדשות עירונית, התשע"ה-2015. 

סמכויות הוועדה: הוועדה תכין לקריאה שנייה ושלישית את הצעת חוק הרשות הממשלתית להתחדשות עירונית, התשע"ה-2015. 

הרכב הוועדה – הוועדה תהיה בת 13 חברי כנסת. מסיעת הליכוד שני נציגים – חברי הכנסת דוד ביטן ויואב קיש. מסיעת המחנה הציוני שני נציגים – יש לך אותם? הם יביאו אותם ביום אחר. 

<מרב מיכאלי:>
לא צריך לאשר אותם כרגע, מספיק במליאה, לא?

<היו"ר דוד ביטן:>
כן, כן. לסיעת הרשימה המשותפת נציג אחד – חבר הכנסת יוסף ג'בארין. לסיעת יש עתיד נציג אחד – חבר הכנסת מאיר כהן. לסיעת כולנו שני נציגים – חבר הכנסת אלי כהן ורועי פולקמן. לסיעת ש"ס נציג אחד – חבר הכנסת יואב בן-צור. לסיעת יהדות התורה נציג אחד – חבר הכנסת אורי מקלב. לסיעת הבית היהודי נציג אחד – ינון מגל. לסיעת ישראל ביתנו נציג אחד – חבר הכנסת רוברט אילטוב. לסיעת מרצ נציג אחד – חבר הכנסת עיסאווי פריג'. יושב-ראש הוועדה יהיה חבר הכנסת אלי כהן. בסדר? מי בעד.

הצבעה

בעד הרכב הוועדה – 6
נגד – אין
הרכב הוועדה נתקבל. 

2. בקשת יושב-ראש ועדת החוקה, חוק ומשפט למיזוג הצעות החוק הבאות ולהביאן כהצעת חוק אחת לקריאה שנייה ושלישית:

א. הצעת חוק ההוצאה לפועל (תיקון מס' 47 והוראת שעה) (הפטר לחייב מוגבל באמצעים), התשע"ה-2015 (מ/933)
ב. הצעת חוק ההוצאה לפועל (תיקון – הפטר לחייב), התשע"ה-2015, של חברת הכנסת מרב מיכאלי (פ/1347/20)
<היו"ר דוד ביטן:>
יש לנו עוד בקשה ואם אתם לא רוצים, אני לא אעלה אותה כי זה לא היה בבוקר. בקשת יושב-ראש ועדת החוקה, חוק ומשפט למיזוג הצעות החוק הבאות ולהביאן כהצעת חוק אחת לקריאה שנייה ושלישית:

א. הצעת חוק ההוצאה לפועל (תיקון מס' 47 והוראת שעה) (הפטר לחייב מוגבל באמצעים), התשע"ה-2015 (מ/933).

ב. הצעת חוק ההוצאה לפועל (תיקון – הפטר לחייב), התשע"ה-2015, של חברת הכנסת מרב מיכאלי (פ/1347/20). 

מי בעד?

הצבעה

בעד הבקשה – 6
נגד – אין
הבקשה למיזוג הצעות החוק אושרה.
<היו"ר דוד ביטן:>
יופי, מצוין. אין מתנגדים? אין. רבותי, תודה רבה, הדיון הסתיים. 

הישיבה ננעלה בשעה 15:25.

